5-ös villamos (Szeged)

A szegedi **5-ös jelzésű villamos** a *Széchenyi tér* és a *Gyermekkórház* között közlekedett. A viszonylatot a Szegedi Közlekedési Társaság üzemeltette.

## Története

Az újszegedi villamospálya többféle viszonylat része volt. 1909 és 1913 között a *Széchenyi tér* és az *Erzsébet liget*, 1913 és 1919 között a *Belvárosi temető–Erzsébet liget* között létezett egy viszonylat. 1919-ben az újszegedi szakaszt elbontották. 1949-re az újszegedi pályaszakasz újra megépült, de a korábbiaktól eltérő útvonalon. 1949 és 1969 között az 5-ös villamos a *Széchenyi tér* és az *Újszeged pu. (gyermekkórház)* között járt.

### Az újszegedi vonal 1909 és 1919 között

Az 1900-as évek elején a szegedi villamoshálózat terveiben szerepelt egy újszegedi vonal is. Az újszegedi villamospályát 1909. július 1-jén adták át. A pálya a Belvárosi hídon kétvágányú volt, itt találkoztak a kocsik, amelyek 10 perces követéssel jártak. 1912-ben a város hozzájárult egy vágánykapcsolat építéséhez a Híd utca – Kelemen utca kereszteződésében, amely összekötötte az akkori fővonalat (a mai 1-es és 2-es villamos vonalát) az újszegedi résszel. 1913. június 29-től létrejött a *Erzsébet liget – Belvárosi temető* viszonylat. A vonal hossza 5181 méter volt.

Ez első világháború végén a Szerb-Horvát-Szlovén Királyság elfoglalta Újszegedet, amely ekkor Torontál vármegyéhez tartozott. Szegedet pedig a francia csapatok szállták meg, a parancsnokuk az hídon lévő villamospálya elbontásáról rendelkezett. 1919. november 17-től az újszegedi részen megszűnt a forgalom, a villamosok a *Belvárosi temető* és a *Széchenyi tér* között jártak. Az 1920-as években a város nem engedte meg a pálya újraépítését a híd megerősítése nélkül, ezt követően az Erzsébet ligetben megmaradt részt is felszedték.

### Az 5-ös villamos 1948 és 1969 között

 Fájl:Szeged villamosvonalai 1950.svg
A második világháborúban, 1944-ben a Belvárosi hidat a német csapatok felrobbantották. 1948-ban az újszegedi dolgozók részére olcsó közlekedési eszközt is terveztek, a cél az volt, hogy az újjáépítendő hídra villamospálya is épüljön. 1948-ban megépült a *Széchenyi tér – Kállay Albert utca (Híd utca) – Belvárosi híd – Népliget* között az első szakasz, amelynek a fővonallal (1-es) volt vágánykapcsolata. A hídon egy vágányt építettek, amely a híd közepén volt. Ezt a szakaszt 1948. november 21-én adták át. A második szakasz 1949-ben épült meg, az 1910-es években létezett vonaltól eltérő nyomvonalon. A híd után a *Népkert sor – Temesvári körút – Újszeged pu. (gyermekkórház)* nyomvonalon épült meg az egyvágányú, kitérős rendszerű pálya. A vonal hossza 2465 méter volt. Az 5-ös villamos a *Széchenyi tér* és az *Újszeged pu. (gyermekkórház)* között közlekedett, 12 percenként. 1949-ben a Vörösmarty utcai szakaszhoz (az akkori 4-es vonalhoz) is vágánykapcsolat épült, a Széchenyi téren egy háromvágányos központi megálló jött létre.

1951. február 19-től a 4-es és az 5-ös járatot összevonták, a villamosok 4-es jelzéssel a *Fodortelep* és *Újszeged* között jártak, 12 percenként. Majdnem egy évvel később, 1952. február 5-től azonban visszaállt az eredeti rend, mert a 4-esek a kitérőben zavarták az 1-es villamosok forgalmát. A két viszonylatot kettébontották, az 5-ös újra a *Széchenyi tér – Újszeged pu.* között járt. Az 1960-as években a megnövekedett forgalom miatt **5A** jelzéssel betétjárat is közlekedett a Széchenyi tér és a Liget kitérő között. Az 1960-as évek végén a Belvárosi híddal műszaki problémák voltak, fel kellett újítani. Az ekkoriban épülő Odessza lakótelepre tartó panelszállító járművek a híd közepén haladó villamosokkal érintkeztek, a közúton szélesebb járművek is megjelentek. A Városi Tanács Végrehajtó Bizottsága 1968. június 4-én döntött a vonal megszüntetéséről, amelyet fejleszthetetlennek és a teljesítőképesség határán lévőnek nevezett. A forgalmat az 1969. január 31-i üzemzárással beszüntették, a nagy lakossági tiltakozás ellenére.

### A megszüntetés után

A 10. számú Autóközlekedési Vállalat (mai Tisza Volán) 6-os jelzéssel autóbuszjáratot indított a megszűnő villamosjárat helyett, amely azonban az utasoknak kétszer olyan drága volt, a viteldíj 2 forint volt. 1969-ben az Újszeged gyermekkórház és a Liget kitérő között, 1971-ben pedig a Liget kitérő és a Híd utca közötti nyomvonalon lévő síneket felszedték.

1979. április 29-én 5-ös jelzéssel trolibuszjárat indult a *Bartók tér* és a *Gyermekkórház* között, Újszegeden a villamosétól eltérő, a híd után a *Vedres utca – Csanádi utca* útvonalon. Ez volt Szeged első trolijárata. Az 5-ös számot az Újszegedre közlekedő 5-ös villamos emlékére kapta.

## Megállóhelyei

 1909
 1913
 1949

## Jegyzetek

1. ↑ Kiss Gábor Gergely (2007-01-18). A szegedi tömegközlekedés legjei (magyar). Délmagyarország. Archived from the original on október 4, 2013. Retrieved on október 25, 2013.
2. ↑ Harmincéves a szegedi troliközlekedés (magyar) 3. Gördülő Hírek (2009-04-28). Archived from the original on május 17, 2013. Retrieved on október 25, 2013.
3. ↑ Részt vett a szegedi troliközlekedés létrehozásában (magyar) 6. Gördülő Hírek (2008-01-11). Archived from the original on május 17, 2013. Retrieved on október 25, 2013.

## Források

* Sablon:Cite book

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Közlekedés]] **[[Portál:Közlekedés|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Közlekedés]] **[[Portál:Közlekedés|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Közlekedés]]** [[Portál:Közlekedés|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
• összefoglaló, színes tartalomajánló lap